لويز فريفيرت (Louise Frevert) (31 مايو 1953 -) ممثلة بورنوجرافية دنماركية . اتولدت لويز فريفيرت يوم 31 مايو 1953 فى مدينة فريدريكسبرج فى الدنمارك ، كانت اشتغلت فى الاول رقاصه شرقيه ورقصت مرة قدام محمد رضا بهلوى شاه ايران السابق فى فترة السبعينات من القرن العشرين . فى سنة 1974 دخلت لويز فريفيرت فى مجال البورنوجرافيا بعدما مضت عقد مع شركة Color Climax Corporation لانتاج الافلام البورنوجرافية ، وكانت متميزة قوى فى مشاهد الليزبيان . فى سنة 2001 تم انتخاب لويز فريفيرت لعضوية برلمان الدنمارك عن حزب الشعب الدنماركى ، وفى سنة 2005 تم انتخابها لعضوية البرلمان للمرة التانية على التوالى عن نفس الحزب . وفى سنة 2007 سابت حزب الشعب الدنماركى وانضمت لحزب الديمقراطيين الوسطيين اللى ماشاركش فى انتخابات برلمان الدنمارك سنة 2007 . ده غير انها كانت عضو سابق فى حزب الشعب المحافظ . فى سنة 2005 اتقدمت لويز فريفيرت للمحاكمة بسبب كلام ضد المهاجرين والمسلمين كانت كتبته على الويبسايت بتاعها لويز فريفيرت كانت خلفت اربع اولاد من جوازات سابقة . وفى يوم 19 يناير 2013 عملت جواز نفس الجنس مع صاحبتها سوزان (Suzanne) وعايشين مع بعض حاليا فى كوبينهاجين عاصمة الدنمارك . [1] [2] [3] [4] [5] [6]